
DERMATITĂ ATOPICĂ (DA)
Informații generale destinate pacienților



Ce reprezintă?

Dermatita atopică (DA) sau eczema atopică este o dermatoză inflamatorie cronică care se caracterizează prin recăderi și remisiuni. Afectează 10-20% dintre copii și 2-3% dintre adulți în Europa.
Boala debutează adesea la sugari, afectează în principal copii, dar uneori persistă până la maturitate. Este asociată cu pielea uscată și prurit (mâncărime) și provoacă adesea tulburări de somn și pot perturba grav calitatea vieții pacienților și a familiilor acestora.

Este frecvent asociată cu antecedente personale sau familiale de atopie (rinită alergică, astm, dermatită atopică).


De ce apare?

DA este o boală multifactorială cauzată de asocierea de factori genetici și de mediu.
Din punct de vedere genetic, sunt implicate 2 tipuri de gene: genele barierei epidermice (în mod special gena filagrinei) și genele care reglează sistemul imunitar specific și înnăscut.

50-70% dintre pacienții cu dermatită atopică au o rudă de gradul I cu DA, astm sau rinită alergică, comparativ cu 20-35% pentru subiecții non-atopici. 
Ipoteza cel mai adesea postulată pentru a explica prevalența crescută a atopiei privește urbanizarea populației și așa-numitul stil de viață occidental. În perioada perinatală, microflora intestinală și stimulii microbieni ai imunității înnăscute (ex :lipopolizaharidele prezente în endotoxinele abundente în zonele rurale), au un rol de protecție generală. 


Cum evoluează? 

Majoritatea copiilor cu dermatită atopică formă ușoară vor depăși boala în primii ani de viață. Cu toate acestea, un grup de pacienți cu fenotipuri mai severe pot prezenta boala pe tot parcursul vieții și cu recidive frecvente. []

Elementele legate de un prognostic slab includ: 
· DA severă în copilărie
· antecedente familiale de dermatită atopică
· astm bronșic debutat precoce 
· debut după 2 ani
· afectarea mâinilor
· xeroză (uscaciune) persistentă la maturitate. 

Se estimează că pentru DA debutată înainte de vârsta de un an, există o șansă de 50% ca până la vârsta de 5 ani, boala să intre în remisiune. 



Există factori care pot influența evoluția bolii?

Alergiile 

Pacienții cu DA pot fi mai susceptibili la dezvoltarea alergiilor față de cei neafectați. Săpunuri sau detergenți, anumite alimentele și aeroalergenii (acarienii de praf, mucegaiurile și polenul), îmbrăcăminte abrazivă, expunerea la temperaturi extreme (ex: frig iarna) sau umiditate pot contribui la exacerbarea DA. 
Alergeni pot fi identificați printr-un istoric minuțios și efectuarea de teste cutanate sau recoltarea de IgE serice specifice din sânge. 
Alergia alimentară poate fi prezentă la aproximativ o treime din pacienții cu dermatită atopică moderată până la severă. Cu toate acestea, acest lucru necesită o evaluare atentă a specialiștilor pentru a confirma cauzalitatea între alimente și exacerbarea dermatitei atopice, deoarece dieta de excludere inutilă poate duce la deficite nutriționale și restricție de creștere. []
Dermatita atopică este considerată ca fiind un prim pas în „marșul atopic”, unde există o progresie cronologică a afecțiunilor alergice ce înglobează alergia alimentară, rinita alergică și astmul. 



Pacienții cu dermatită atopică (DA) pot fi mai SUSCEPTIBILI la dezvoltarea de alergii față de cei neafectați. 
Alergenii pot fi identificați printr-un istoric minuțios și prin efectuarea de teste cutanate sau recoltarea de IgE serice specifice din sânge.
Uneori, alergiile alimentare pot juca un rol. Laptele, oul, grâul, soia și arahide sunt cel mai frecvent implicate.
Dietele de eliminare pot fi utile în cazurile dovedite de exacerbări ale DA însă trebuie să se acorde atenție evaluării stării nutriționale a copilului. 

În cazul copiilor alergici la ouă, grâu și lapte: evoluția naturală este de a depăși aceste sensibilități (nu se aplică și în cazul arahidelor). 

Debutul precoce al DA s-a dovedit a fi un factor de risc în dezvoltarea de boli alergice, ca parte a marșului atopic. 

Parerile sunt împărțite. Există medici care consideră că alergia joacă un rol puternic în exacerbarea dermatitei atopice la unii pacienți și că alergiile alimentare declanșează simptome în primul rând la copiii mici, iar alergenii de mediu joacă un rol mai mare la copiii mai mari și la adulți.
În ciuda numelui său, dermatita atopică în sine NU este o alergie și nici nu este neapărat asociată cu sensibilizarea alergică. Cu toate acestea, în general, datele indică faptul că alergia joacă un rol la pacienții cu DA.




Factori care pot declanșa un puseu de DA (factori triggeri): 
· substanțe iritante: săpunuri, detergenți
· factori de mediu sau alergeni: vremea rece și uscată/ umezeala. 
· alergeni: acarieni, blana de animale, polen, mucegaiurile
· alergii alimentare: alergiile la laptele de vacă, ouă, arahide, soia sau grâu
· anumite materiale: lână și țesături sintetice
· modificări hormonale - femeile pot observa că simptomele lor se înrăutățesc în zilele anterioare menstruației sau pe perioada sarcinii
· infecții ale pielii
· stresul 



Care sunt posibilele complicații în DA?

Oculare
· Dermatită de pleoapă/blefarita este frecvent asociată cu DA și
· Keratoconjunctivita atopică este de obicei bilaterală și poate avea simptome invalidante care includ mâncărime, senzație de arsură. 
· Keratoconus este o deformare conică a corneei care rezultă din frecarea cronică a ochilor la pacienții cu DA. 

Infecții
Herpes simplex : poate afecta pacienții cu DA de toate vârstele, rezultând eczema herpeticum. După o perioadă de incubație de 5-12 zile, vezicule multiple, diseminate, asociate cu mâncărime. 
Molluscum contagiosum este diseminat frecvent la sugarii cu DA, chiar și în absența deficitului imun asociat. 

Infecțiile fungice superficiale (ex: Trichophyton rubrum), sunt, de asemenea, mai frecvente la persoanele atopice și pot contribui la exacerbarea AD. 

Infecții bacteriene : Stafilococul auriu se găsește în peste 90% din pielea DA cu leziuni. Crustă de culoare mierii și piodermita sunt indicatori ai infecției bacteriene secundare a pielii de obicei, datorită S. aureus, care necesită antibiotic. Ganglioni inflamați (adenopatii) pot fi observați.  


DA și vaccinarea sunt compatibile ?


Vaccinurile se pot face în siguranță pe pielea atopică dacă nu există suprainfecție la nivelul pielii.
Vaccinurile NU cauzează eczeme.
Medicii dermatologi încurajează pacienții cu eczemă să se vaccineze. 
Imunizările sunt importante pentru copiii cu eczeme.


Conform AAD si articol printscreen

Care este tratamentul în DA?

Măsuri generale
Baia: temperatura apei 36,5-37,5 grade Celsius (apă călâie) și durata nu mai mult de 10 minute.
Temperatura ambientală: 23-24 grade Celsius.
Folosirea unui detergent lichid, în pofida unuia pulbere și adăugarea unui al doilea ciclu de clătire facilitează îndepărtarea lui. 

Îngrijirea locală este esențială. Ajută la refacerea barierei pielii compromise de DA. 
Corticosteroizii topici sunt eficienți și siguri atunci când sunt utilizați corect, sub supraveghere medicală. Tacrolimus (Protopic) și pimecrolimus (imunomodulatorii topici) pot fi considerate o alternativă, în special pentru față, gât și pliuri. Teama de cancerele cauzate de imunomodulatorii topici s-a dezvoltat fobic în urma unui avertisment din partea Administrației SUA pentru Alimente și Medicamente (FDA) din 2005, bazat pe o interpretare foarte largă a principiului precauției. 

Antihistaminicele orale administrate singure sunt, de obicei, insuficiente pentru a trata un puseu de DA. Acestea pot fi indicate pentru câteva zile pentru proprietatea sa sedativă. 


Există o creștere a pierderii de apă transcutanată în timpul DA, legată de o anomalie a barierei de permeabilitate a pielii. 

